کٻريڙو

ديھ کٻريڙو  سنڌ جي ضلعي قمبر شهدادڪوٽ جي قمبر تعلقي جي ھڪ ديھ جو نالو آهي جيڪا دوآبو تپي ۾ واقع آهي.

تاريخ
بورڊ آف روينيو سنڌ جي رڪارڊ ۾ موجود برٽش انڊيا واري دؤر جي ھن ديھ جي نقشي مطابق ھن ديھ ۾  ڳوٺ پير بخش کھاوڙ، ڳوٺ غازي خان کھاوڙ جنھن جي لڳ ميان شاھل محمد جو مقام، ڏاھرين جو ڳوٺ، ڳوٺ مائري، ڳوٺ شير علي ڀٽي واقع ھيا ۽ ڏکڻ اوڀر واري ڪُنڊ تي بنگلو واقع ھيو. ھاڻي اتي ڪافي تبديلي اچي وئي آھي. ھن وقت اتي واقع ڳوٺ جا نالا ڳوٺ شريف ڀٽو، ڳوٺ حبيب الله مغيري، ڳوٺ دوست محمد مغيري، ڳوٺ صاحب ڪلھوڙو ۽ ڳوٺ ناري ڪلھوڙو، ڳوٺ سلمان بن فارس، ڳوٺ ٻيلو مغيري آھن باقي پراڻا ڳوٺ ھاڻي ختم ٿي يا انھن جا نالا مٽجي چڪا آهن. ميان شاھل محمد ڪلھوڙو جو مقبرو ھن ديھ م واقع آهي.
جاگرافي
ھن ديھ جي اتر ۾ ديھ پيروز ڀٽي ۽ ديھ ڀرمي، اوڀر ۾ ديھ ميھيون، اولھ ۾ ديھ جيڻ ابڙو ۽ ڏکڻ ۾ ديھ ايلچي ء ديھ دوآبو واقع آهن. ھن ديھ جي مڪمل روينيو سروي ٿيل آھي. ھن ديھ جي اتر اولھ وارن دنگن تي ڪور ڏاتو ۽ ڏکڻ واري دنگ تي نورواھ وھندڙ آھن.
آبادي
2017 جي آدمشماري مطابق ھن ديھ جي ڳوٺن جي ڪل آبادي 5,011 ھئي جيڪا  771 خاندانن تي مشتمل ھئي..

حوالا

زمرو:قنبر تعلقو
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون